Vrou (80) in Upington vermoor | Netwerk24
'n Bejaarde vrou van Upington, Hannetjie Kruger (80), is Maandagmiddag (16/11) in haar huis in 'n gegoede buurt vermoor.
Kapt. Sergio Kock, polisiewoordvoerder, sê Kruger se dogter, Marike Nel, het Maandag omstreeks 13:00 op haar lyk in haar huis in Gemsboklaan, Middelpos, afgekom. Sy is vermoedelik tussen 12:00 en 13:00 in haar huis aangeval. Volgens Kock het sy wonde aan haar gesig en nek gehad. Kruger se man, Hendrik, was nie ten tyde van die voorval by die huis nie.
'n Paar uur ná die moord op Kruger is daar by haar buurvrou, Ansie Duvenhage (56), wat in 'n sekuriteitskompleks woon, ingebreek.
Duvenhage sê sy het Dinsdag (17/11) omstreeks 04:10 wakker geskrik en ontdek dat haar selfoon weg is. Met verdere ondersoek het sy agtergekom dat haar kleindogter se foon, asook haar beursie wat in haar handsak was, weg is. 'n Deur, wat sy gesluit het, het oopgestaan.